**MUNICIPIUL ARAD**



UIG-1014-EO-1038

310130 Arad – România - Bd. Revoluției, nr. 75

Tel.+40-257-281850 Fax.+40-257-284744

[www.primariaarad.ro](http://www.primariaarad.ro) [pma@primariaarad.ro](file:///C:\Users\zabojszky%20carmen\Desktop\pma@primariaarad.ro)

**DIRECȚIA COMUNICARE**

**COMPARTIMENTUL RELAȚII MASS - MEDIA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

COMUNICAT DE PRESĂ

**Filmul „Sindicalista“, în premieră la Cinematograful „Arta“**

Un nou film din calendarul Transilvania Film, „Sindicalista“ (La Syndicaliste, 2022), cel mai recent film al lui Jean-Paul Salomé, va avea premiera, săptămâna aceasta, în cinematografe, inclusiv la Cinematograful „Arta“ din Arad.

Thrillerul cu Isabelle Huppert în rolul principal, inspirat de un caz real, care spune povestea unei femei care denunță afacerile ilegale ultrasecrete din sectorul nuclear francez, devenind astfel ținta unor presiuni enorme din partea companiei pentru care lucrează, dar și a guvernului va putea fi văzut vineri, 21 aprilie, de la ora 19:00, accesul publicului fiind gratuit.

Filmul a avut premiera la Festivalul de Film de la Veneția.

Are suspans, răsturnări de situație, twisturi și alte ingrediente care-l fac accesibil unui public mai larg.

Evenimentele de la Cinematograful „Arta“ din Arad sunt organizate de Centrul Municipal de Cultură Arad.

**SINOPSIS:**

Titlu: SINDICALISTA (La Syndicaliste)

Regia: Jean-Paul Salomé

Cu: Isabelle Huppert, Grégory Gadebois, Francois-Xavier Demaison, Marina Fois

Durata: 121 minute

Țara: Franța

Limba: Franceză

Gen: Thriller

Rating: Acordul părinților pentru copiii cu vârste mai mici de 12 ani

Maureen Kearney, reprezentanta șefă a sindicatului unei multinaționale franceze din domeniul energiei nucleare, este agresată violent în propria casă  în urma denunțurilor pe care le face cu privire la afacerile ultrasecrete din sectorul nuclear francez. Viața ei este complet dată peste cap atunci când este nevoită să lupte singură cu reprezentanții guvernului și cu liderii industriei pentru a scoate la lumină scandalul și pentru a apăra peste 50.000 de locuri de muncă.  Un subiect sensibil, o anchetă sub presiune care sădește îndoială în mintea anchetatorilor și în care Maureen, deși la început victimă, devine suspectă.